সমকামিতা
১৮৬৯ সালে কার্ল মারিয়া কার্টবেরি সডোমি আইনকে তিরষ্কার করে ইংরেজিতে প্রথম ‘হোমোসেক্সুয়াল’ শব্দটি ব্যবহার করেন। পরবর্তীতে জীববিজ্ঞানী গুস্তভ জেগার এবং রিচার্ড ফ্রেইহার ভন ক্রাফট ইবিং ১৮৮০’র দশকে তাঁদের "সাইকোপ্যাথিয়া সেক্সুয়ালিস" গ্রন্থে হেটারোসক্সুয়াল ও হোমোসেক্সুয়াল শব্দ দুটো দ্বারা যৌন পরিচয়কে দুই ভাগে বিভক্ত করেন, যা পরবর্তীতে বিশ্বব্যাপী যৌন পরিচয়ের শ্রেণীবিভাজন হিসেবে ব্যাপক পরিসরে গৃহীত হয়।
প্রাচীন রোমে সমকামিতা
প্রাচীন রোমের সমকামিতা খুবই স্পষ্টভাবে সমকালীন পাশ্চাত্য সভ্যতার সমকামিতা থেকে ভিন্ন ধরণের। ল্যাটিন ভাষায় এমন কোনো শব্দই নেই যা সঠিকভাবে "সমকামিতা"(Homosexual) বা "ভিন্নকামিতা" (Heterosexual) কে প্রকাশ করতে পারে। প্রাচীন রোমের যৌনতায় ছিল বৈপরীত্য। একদিকে যেমন ছিল পুরুষত্ব,প্রভাবশালীতা,সক্রিয়তা তেমনি অপরদিকে ছিল স্ত্রী-সুলভ বিনয়ীতা,নিষ্ক্রিয়তা আর দাসত্ব। রোমান সমাজ ছিল পুরুষ-শাসিত যেখানে সমাজে পুরুষেরা ছিল স্বাধীন আর নারীরা অধীন। রোমান সমাজে পুরুষদের যেমন ছিল রাজনৈতিক অধিকার তেমনি ছিল পরিবার শাসনের অধিকার। রোমের পুরুষেরা নিজেদেরকে "পূণ্যবান" বা "মূল্যবোধসম্পন্ন" হিসেবে মনে করতো। রোমে পুরুষের এই বিজয়ী মনোভাব আর নারীদের পুরুষ-পূজাই জন্ম দেয় সমকামিতার।